Oppdrag: Alias
Dette oppdraget bygger på en variant av spillet Alias og er utviklet for å trene studenter i å forstå og bruke begreper knyttet til mangfold, inkludering og samfunnsfaglige problemstillinger. Opplegget kan brukes både som en oppvarmingsaktivitet eller som en del av et større temaarbeid. Det er mulig å tilpasse spillet til egne tema.
Del 1: Forberedelse
Begrepene som brukes er hentet fra samfunnsfagets kjerneelementer og læreplanen i LK20, men de kan også bli tilpasset for andre emner.
Skriv begrepene på lapper eller kort.
Del 2: Spilleregler
Studentene deles inn i små grupper (maks 4). Hver gruppe får en bunke kort med begreper.
- Én person skal forklare begrepet uten å bruke selve ordet.
- De andre i gruppen skal gjette hvilket begrep det er. 
- Hver runde varer i 1–2 minutter, og gruppene får poeng for hvert riktige svar.
Del 3: Variasjoner
For å øke refleksjonen kan læreren legge inn variasjoner:
- Når et begrep er gjettet, skal gruppen gi et eksempel fra samfunnsfaget eller historien.
- Elevene kan få i oppdrag å koble to begreper de har hatt og forklare sammenhengen. Dette kan gjøres etter at studentene er ferdige med alle kortene
- Bruk «Blingo»-varianten: elevene har et bingobrett med begreper og krysser av når de hører dem forklart.
Del 4: Refleksjon
Avslutt aktiviteten med en felles samtale om begrepene:
- Hvilke begreper var vanskeligst å forklare?
- Hvilke begreper er særlig viktige i dagens samfunnsdebatt?
- Hvordan henger begrepene sammen med demokrati, medborgerskap og mangfold i LK20?





Eksempler på begrepskort for ulike tema:
1. Mangfold
	Assimilasjon
	Innvandrer

	Etnisitet
	Kjønnsroller

	Etnosentrisme
	Sosial status

	Familie
	Inkludering

	Globalisering
	Enhetsskolen

	Homogen
	Morsmålsundervisning

	Likhetsprinsippet
	Ytringsfrihet

	Identitet
	Minoritet



2. Kolonialisering
	Kolonialisme
	Koloni

	Slavehandel
	Trekanthandelen

	Imperialisme
	Oppdagelsesreisende

	Ressurser
	Eksport og import

	"The White Man's Burden"
	Handelskompani

	Afrika-kappløpet/Scramble for Africa
	Erobring

	Rasisme
	Infrastruktur

	Assimilering
	Kultur



